OpenLLM-France/wikimedia huggingface dataset:
# Emerald Mountain (Alabama)

Emerald Mountain Ameriketako Estatu Batuetako erroldak esleitutako leku bat da. Elmore konderrian dago, Alabama estatuan. 3.310 biztanle ditu, 43,342278 kilometro koadroko azaleran banatuta.

## Ikus, gainera

* Elmore konderria

## Kanpo estekak

* Datuak: Q1262270
# Emerando

Emerando auzoa Mungiako eta Meñakako (Bizkaia) auzoa da. Auzoaren gehiena Mungian badago ere, lur sail batzuk Meñakakoak dira. Mungia, Meñaka eta Bakio artean egiten du muga.
2007ko urtarrilaren 1eko erroldaren arabera, auzoak 88 biztanle ditu.

## Demografia eta biztanleria

Emerandoko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 92 | 92 | 94 | 92 | 87 | 83 | 85 | 88 |

## Jaiak eta ospakizunak

San Martin azaroaren 11n eta Santela, jai nagusia, abuztuko bigarren domekan (kofradi eguna) Bekolandan (Santela baseliza alboan) erromeria handia egoten delarik. Beste baseliza bat dauka, San Martin.

## Kanpo estekak

* (Gaztelaniaz)Auzoaz Mungiako udal webgunean
* Datuak: Q12256800
# Emeriko Hungariakoa

Emeriko Hungariakoa (hungarieraz: Imre, kroazieraz: Emerik, eslovakieraz: Imrich; 1174-1204ko azaroaren 30a), Hungaria, Kroazia, Dalmazia eta Eslavoniako errege izan zen 1196tik hil zen arte.

## Bizitza

Bela III.aren eta Renaud de Châtillonen alaba Inesen semea zen. Bela 1196an hil ostean, eta Emeriko Hungariako errege bihurtu zen. Haren anaia Andres, Kroaziako koroa jarauntsia zuena, Emerikoren aurka borrokatu zen Hungariako tronua eskuratzeko, baina garaitua izan zen.
1202an, Laugarren Gurutzada antolatu zelarik, gurutzatuen lehen xedea Dalmaziako Zadar hiria Veneziako Errepublikarentzat hartzea izan zen, honek gurutzadarako utzi zituen itsasontziengatik ordain gisa. Zadar, aurretik Veneziarena izana bazen ere, 1181tik Hungariako erregearen esku zegoen. Inozentzio III.a aita santua konkista honen aurka agertu zen, Emeriko katolikoa zelako eta gurutzadan parte hartzeko asmoa erakutsi zuelako, baina ezin izan zuen eragotzi, konkistan parte hartu zuten guztiak eskumikatu zituen arren.
Emeriko Frederiko I.a Bizargorriren alaba Inesekin ezkon hitza emanda zegoen, baina hau 1184an hil zen eta, ondorioz, ezkontza ez zen egin. 1198an, Alfontso II.a Aragoikoaren alaba Konstantzarekin ezkondu zen,. Euren seme bakarra, Ladislao III.a Hungariakoa, 1201ean jaio zen.
Emeriko 1204an hil zen eta Eger hirian lurperatu zuten. Haren heriotzaren ostean, hiru urte besterik ez zituen Ladislao koroatu zuten errege, baina denbora laburrez erreinatu zuen, 1205ean hil baitzen. Ladislao hil ondoren, Emerikoren anaia, Andres II.a Hungariakoa, bihurtu zen errege. Emerikoren alarguna, Konstanza, Vienara joan zen eta Frederiko II.a Hohenstaufen enperadorearekin ezkondu zen.

## Erreferentziak

* ↑ Juan Miguel MORALEDA: Emerico. Rey de Hungría (1174-1204) Mcnbiografias.com
* ↑ Les Croisés aux portes de Zadar... Zadar.travel
* Datuak: Q86953
* Multimedia: Emeric of Hungary / Q86953
# Elmendorf (Texas)

Elmendorf Texasko hiri bat da. Bexar konderrian kokatua dago. 2010ean 1.488 biztanle zituen, 11,60 kilometro koadrotan banatuta.

## Ikus, gainera

* Bexar konderria

## Kanpo estekak

* Datuak: Q972273
* Multimedia: Elmendorf, Texas / Q972273
# Elmar Borrmann

Elmar Borrmann (Stuttgart, 1957ko urtarrilaren 18a) ezpata modalitateko alemaniar eskrimalari ohi bat da. Bi urrezko domina eta zilarrezko bat irabazi ditu Olinpiar Jokoetan, baita Munduko Eskrima Kopa bat ere.

## Palmaresa
### Olinpiar Jokoak
#### Urrezko dominak

* 1984ko Udako Olinpiar Jokoetako taldekako ezpata proba (Los Angeles) (Mendebaldeko Alemania ordezkatuz)
* 1992ko Udako Olinpiar Jokoetako taldekako ezpata proba (Bartzelona)

#### Zilarrezko dominak

* 1988ko Udako Olinpiar Jokoetako taldekako ezpata proba (Seul (Mendebaldeko Alemania ordezkatuz).

### Munduko Eskrima Txapelketa
#### Urrezko dominak

* 1983ko Munduko Eskrima Txapelketako banakako ezpata proba (Viena) (Mendebaldeko Alemania ordezkatuz)
* 1986ko Munduko Eskrima Txapelketako taldekako ezpata proba (Sofia) (Mendebaldeko Alemania ordezkatuz)
* 1995eko Munduko Eskrima Txapelketako taldekako ezpata proba (Haga)

#### Zilarrezko dominak

* 1979ko Munduko Eskrima Txapelketako taldekako ezpata proba (Melbourne) (Mendebaldeko Alemania ordezkatuz)
* 1983ko Munduko Eskrima Txapelketako taldekako ezpata proba (Mendebaldeko Alemania ordezkatuz)
* 1987ko Munduko Eskrima Txapelketako taldekako ezpata proba (Lausanne) (Mendebaldeko Alemania ordezkatuz)
* 1989ko Munduko Eskrima Txapelketako taldekako ezpata proba (Denver) (Mendebaldeko Alemania ordezkatuz)
* 1994ko Munduko Eskrima Txapelketako taldekako ezpata proba (Atenas)
* 1997ko Munduko Eskrima Txapelketako taldekako ezpata proba (Lurmutur Hiria)
* 1999ko Munduko Eskrima Txapelketako taldekako ezpata proba (Seul)

#### Brontzezko dominak

* 1981eko Munduko Eskrima Txapelketako taldekako ezpata proba (Clermont-Ferrand) (Mendebaldeko Alemania Ordezkatuz)
* 1991ko Munduko Eskrima Txapelketako taldekako ezpata proba (Budapest)
* 1993ko Munduko Eskrima Txapelketako taldekako ezpata proba (Essen)

### Europako Eskrima Txapelketa
#### Zilarrezko dominak

* 1996ko Europako Eskrima Txapelketako banakako ezpata proba (Limoges)
* Datuak: Q44021
# Elmenhorst

Elmenhorst honako udalerrietako bat izan daiteke:
* Elmenhorst (Nordvorpommern)
* Elmenhorst/Lichtenhagen
* Elmenhorst (Lauenburg)
* Elmenhorst (Stormarn)
# Elmenhorst/Lichtenhagen

'Elmenhorst/Lichtenhagen' Alemaniako udalerria da. Mecklenburg-Aurrepomerania estatuan kokatuta dago, [[Rostock barrutia|Rostock]] barrutian. 2014an 3.926 biztanle zituen 12,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
# Elmas

Elmas Cagliariko (Sardinia, Italia) udalerria da.

## Kanpo estekak

* Datuak: Q283906
* Multimedia: Elmas / Q283906
# Elmenhorst (Lauenburg)

Elmenhorst Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 869 biztanle zituen 12,99 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q682157
* Multimedia: Elmenhorst (Lauenburg) / Q682157
# Elmdale (Kansas)

Elmdale Kansasko hiri bat da. Chase konderrian kokatua dago. 2010ean 55 biztanle zituen, 0,43 kilometro koadrotan banatuta.

## Ikus, gainera

* Chase konderria

## Kanpo estekak

* Datuak: Q2508369
* Multimedia: Elmdale, Kansas / Q2508369
# Elmdale (Minnesota)

Elmdale Minnesotako hiri bat da. Morrison konderrian kokatua dago. 2010ean 116 biztanle zituen, 8,87 kilometro koadrotan banatuta.

## Ikus, gainera

* Morrison konderria

## Kanpo estekak

* Datuak: Q578017
* Multimedia: Elmdale, Minnesota / Q578017
# Elmdon (Mendebaldeko Midlands)

Elmdon, Ingalaterrako erdialdean dagoen udalerri bat da, Mendebaldeko Midlands konderrian. Gaur egun Solihull hiriaren auzunea da.
2011n 12.067 biztanle zituen.
* Datuak: Q5366446
* Multimedia: Elmdon, Solihull / Q5366446
# Elma Saiz

Elma Saiz Delgado (Iruñea, 1975eko abenduaren 2a) PSNko politikaria da.
Abokatua eta finantza-aholkularia ogibidez, UGTren bidez sartu zen PSNn. Jose Luis Castejonen heriotzaren ondoren, bere tokian ordezkatu zuen 2004ko otsailaren 3an Nafarroako Parlamentuan. 2008 eta 2012 artean, gobernuaren ordezkaria izan zen Nafarroan.
* Datuak: Q8775044
* Multimedia: Elma Saiz / Q8775044
# Enplegu-erregulazio espediente

Espainiako lan-zuzenbidean, enplegu-erregulazio espedientea, labur EEE ere izendatzen dena, enpresa batean lan-kontratuak iraungi, eten edo lanaldia murrizteko prozedura bat da, enpresariak nahi langileek beraiek abiarazi dezaketena, arrazoi ekonomiko, tekniko, produktibo eta organizatiboengatik nahiz enpresa bera desagertzeagatik. Enplegu-erregulazio espedienteen berezitasuna, besteak beste, bidegabeko kaleratzeren aldean, lan-kontratua iraungitzearen kasuan duen kalte-ordain txikiagoa da.
# Enplegu bete

Ekonomian, enplegu betea herrialde batean, lan egin nahi duten guztiek lan egin dezaketen lan-merkatuaren egoera da. Honek ez du esan nahi biztanleria aktiboaren %100a lanean ari denik, beti izango baita langabezia frikzional pixka bat. John Maynard Keynesentzat benetako oreka ekonomikoa lortzeko enplegu betea beharrezko baldintza da. Keynesentzat, enplegu beteak giza baliabideen, baliabide produktiboen eta inbertsio-baliabideen aprobetxamendu eraginkorra bermatuko luke.

## Erreferentziak

* ↑ Euskalterm: [Hiztegi Terminologikoa] [1999]
* ↑ (Gaztelaniaz) García-Durán, Raúl. (2005). Catorce temas para entender la economía. Universidad Autónoma de Barcelona, 79 or. ISBN 84-490-2421-8..

## Kanpo estekak

* Datuak: Q384136
# Enpresa-sehaska

Enpresa-sehaskak enpresa berritzaile berriak sortu, ezarri eta lehen urteetan garatzeko eraikinak dira. Enpresa horiek kapitalizazio gutxi izaten dute, baina hazteko potentzial handia. Horretarako, nabe modularrak dituzte alokairuan (habia nabeak) eta sarbidea espazio eta zerbitzu erkideetara (administratiboak, aholkularitza, merkataritza-teknikei buruzko informazioa etab. Enpresak sehaska horietan denbora mugatua egon daitezke, sendotu ondoren beste kokaleku batzuetara joan behar dutelako, edo bideragarriak ez badira itxi egin behar direlako.

## Kanpo estekak

* Datuak: Q25476320
# Egiptoar idazkera hieroglifiko

Egiptoar idazkera hieroglifikoa Antzinako Egipton erabilitako idazkera sistema bat da, hieroglifoak edo elementu ideografikoak, logografikoak eta alfabetikoak lotzen dituena. Hieroglifo hitzak sustrai grekoak ditu (ιερος hieros "sakratu" eta γλυφειν glyfein "irarri" edo "idatzi"). Idazkera hau sakratutzat jotzen zen Antzinako Egipton eta bere ezagutza elizgizonek zuten soilik. Herri xumeak, demotiko izeneko beste idazkera bat ibiltzen zuen.
K.a. 3150 urte inguruan, egiptoarrek mesopotamiarren antzeko idazkera-sistema piktografiko bat erabiltzen hasi ziren. Mesopotamiarrek gero eta idazkuntza eskematikoagoa eta soilagoa asmatu zuten (kuneiformea); egiptoarrek, aldiz, itxura konplexua eta artistikoa (hieroglifikoa) eman zioten, eta tenpluak zein hilobiak apaintzeko erabili zuten.
Hainbat urtez ulertezinak izan arren, hieroglifoen esanahia Rosetta harriari esker Jean-François Champollion frantziarrak deszifratu zituen, hainbat ikerketa eginez.
Idazkera mota hau erabiliz idatzi zen azken inskripzioa. Esmet-Akhom , edo Philae 436 izena ematen zaio inskripzioa da eta Egipto hegoaldean dagoen Filae irlako Hadrianoren atean ikus daiteke. 394. urtean sinatu zuen Nesmeterakhemek, Isisen apaizak Mandulius nubiar jainkoari eskainita.

## Adibidea

Ptolomeo hieroglifoekin idatzia:
| Hau izango litzateke itzulpena: | P T | O | L M | I I S |

## Erreferentziak

* ↑ PARKINSON, RICHARD, 1999. Cracking Codes: The Rosetta Stone and Decipherment, 178. or.

## Kanpo estekak

* Ancient Egyptian Hieroglyphics – Aldokkan
* Glyphs and Grammars – Resources for those interested in learning hieroglyphs, compiled by Aayko Eyma
* Hieroglyphics! – Annotated directory of popular and scholarly resources
* Datuak: Q132659
* Multimedia: Egyptian hieroglyphs / Q132659
# Egipto (greziar mitologia)

Greziar mitologian Egipto (antzinako grezieraz Αἴγυπτος Aígyptos), Belo eta Ankinoeren semea, afrikar errege bat zen.
Arabiako gobernaria, Egiptoko tronura igo zen (izena eman zion herrialdea) bere aita hil ondoren. Orduan, bere anaia bikia zen Danao, Libiako erregea, euren seme eta alaben arteko ezkontza onartzera behartu nahi izan zuen (Egiptok berrogeitamar seme zituen eta Danaok beste hainbeste alaba, danaideak). Azkenik, ezkontza aurrera eraman zen, baina seme alaba guztien heriotzarekin amaitu zen, batenarekin izan ezik, Linzeo. Oso mindua, Egipto, orduan, Akaiara erretiratu zen hil zen arte.

## Iturriak

* Apolodoro Liburutegia ii.1.4
* Nodo Dionisiakoak iii. 300
* Pausanias Greziaren deskribapena viii. 21.13

## Kanpo estekak

* Datuak: Q404844
# Egipto Beherea

Egipto Beherea, Antzinako Egipton, herrialdearen iparraldeko zatiari deitzen zitzaion, eta Mediterraneo itsasotik Dahshurreraino hedatzen zen, Menfisetik gertu, Kairotik 40 kilometro inguru hegoaldera. Niloren delta eskualde emankorra hartzen du.
Egipto Beherea Ta-Mehu bezala ezagutzen zen "papiroaren lurraldea" esan nahi duena. "Baxua" edo "behea" da, Nilo ibaiaren ibilguarekiko. Koroa gorriak ordezkatzen zuen (Mhs, net, bit, deshret, uer), baita liztorrak ere. Aspis sugegorria ere, Uadyet jainkosaren ikurra, Egipto Behereko ikurra zen (putrea Goi Egiptokoa zen bezala). Faraoiaren tronuan, papiro landarez irudikatua zegoen (hegoaldea lotoz).
Gaur egun, delta zeharkatzen duten bi kanal nagusi daude: bata mendebaldean, Rosettan itsasoratzen dena, eta bestea ekialdean, Damietan itsasoratzen dena. Plinio Zaharra eta Herodotok, Niloren zazpi beso deskribatzen dituzte, hauei eta kanal eta deltako bigarren mailako besoei esker, sekula errepiderik eraiki behar ez izateko adinako garraio sare bat zuten. Honek, euren arteko batasuna erraztu eta atzerritarren inbasioak zail bihurtu zituen.
Herodotoren arabera:
| « | Cercasoro hiritik igarotzen denean, Nilo hiru besotan banatzen da: ekialdean Pelusiokoa, mendebaldean Kanopusekoa, eta, zuzena denak, hala jarraitzen du: gorantz jarraitzen du eta deltaren erpineraino iristen da; handik, delta erditik mozten du eta itsasoan amaitzen da. Ez da emari gutxien ematen dion besoa, ezta ezezagunena ere, eta beso sebennitiko deritzo. Badaude, oraindik, sebennitikotik irten eta itsasorantz doazen beste bi aho, bata Saisekoa eta bestea Mendesekoa. Beso bolbitinarra eta bukolikoa, ez dira naturalak, zulatuak baizik. Herodoto (Euterpe, 17. atala). | » |
Egipto Beherea, nomo izeneko hogei barrutitan banatuta zegoen, historian zehar, antolakuntzari dagokionez, aldaketak jasan zituztenak.
Klima, Goi Egipton baino leun eta goxoagoa da, ez hain muturreko tenperaturekin eta euri ugariagoarekin.
Egipto Behereko egungo herririk garrantzitsuenak, honako hauek dira:
| Alexandria Damieta | Kairo Giza | Port Said Suez |
Aztarnategi arkeologi garrantzitsuenak, honako herri hauetan daude:
| Alexandria Abu Gurab Abu Rawash Abusir Bubastis (Tell Basta) Buto (Tell el-Farain) Kanopus | Dahshur El Lahun El Lisht Giza Hawara Heliopolis Mazghuna | Meidum Mendes Menfis Naukratis Saqqara Sais Tanis |

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q463871
* Multimedia: Lower Egypt / Q463871
# Egipto Garaia

Egipto Garaia, Egiptoko hegoaldeko zatiaren izena da, Kairotik gertu dagoen Menfisetik lehen urjauzira arte, Asuanen. Izen arabiarra, Sa'id Misr da (‫صعيد مصر‬), eta faraoien garaian schmau deitua izan zen, "garagarraren lurra". Niloren deltak, berriz, Egipto Beherea izena du.
Egiptoko aro aurredinastikoan, bi erresuma independente agertu ziren: Egipto Garaia eta Egipto Beherea. Egipto Garaiko Menes edo Narmer faraoiak batu zituen bere agindupean, Egiptoko aro dinastikoari hasiera emanez.
Egipto Garaiak, inguru ezin hobea zuen: Niloren uholdeei esker oso emankorra zen lautada bat hartzen zuen, eta janari soberakinak ekoizten zituen. Handik hurbil, basamortuko meatzeetara eta Sinaiko mendietarantz, metal eta harribitxiak lortzeko espedizioak antolatzen ziren oasiak zeuden.
Aberastasun hau dela medio herrialdea merkataritza ibilbideen bidegurutze bihurtu zen: batetik, lurrez Nubiatik hegoaldean eta Itsaso Gorritik ekialdean, Wadi Hammamat izeneko ibilbidea zegoen. Abidosen Palestinatik etorritako ardo anforen aurkikuntzek bermatzen dute orduko merkataritza. Jakina, Nilotik deltarako ibai ibilbidea ere bazegoen. Gobernariek aberastasun hau euren hilobietan islatu zuten, besteak beste.
Egipto Garaiko lehen gobernariek euren mendekoak eurentzako funtsezkoa zen zerbaitez konbentzitu ahal izan zituzten, alegia, hala ibaiaren goraldien nola Egipto Beherearekin zuten batasunaren arduradunak zirela. Bi gertakariok oso gogoan iraunarazteko, ezinbesteko ikur bilakatu ziren: tronua, koroa bikoitza eta zetruak. Horrezaz gain, jainkoekin identifikatzen ziren: jada garai aurredinastikoetan erregea, Horusekin "homologatua" zegoen, eta hau faraoi bakoitzean berraragitzen zen. Egipto osoan gurtzen zen Horus.
Egipto Garaiko jainko gorena Seth zen, eta haren ikurra koroa zuria (Hedyet), Nekhbet putre jainkosa eta loto lore zuria; beste ikur garrantzizko bat ihia izan zen, Egipto Behereko sarri erlearekin batera irudikatua, faraoiaren izena zuen kartutxoaren aurrekari gisa.
Koroa zuria, I. dinastiaren hasieran, Egipto Behereko koroa gorriarekin elkartu zen, Koroa bikoitza sorturik, faraoien ikur nagusia Egipto Garai eta Behereko errege bezala.

## Tebaida

Estrabonek Egipto K. a. 25ean bisitatu zuen. Garai hartan Egipto 37 nomotan banatuta zegoen, 10 Egipto Beherean (Niloren Delta), 17 Egipto Ertainean eta beste 10 Egipto Garaian: Tebaida delakoa. Plinio Zaharra I. mendeko idazlearen arabera, nomoen kopurua 37 eta 47 bitartean aldatu zen.
Egipto Garaiko hiririk garrantzitsuenak, Armant edo Hermontistik lehen urjauziraino, honako hauek dira:
* Armant (Hermontis)
* Tod
* Gebelein
* Krokodilopolis
* Esna
* El Kab
* El Kula
* Hierakonpolis
* Edfu
* Gebel el-Silsila
* Kom Ombo
* Elefantina
* Asuan
* File uhartea
* Biga uhartea.

## Erreferentzia

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q203751
* Multimedia: Upper Egypt / Q203751
# Egiptoar

Egiptoarrak (egiptoar arabieraz: مَصريين mɑsˤɾɪjˈjiːn ahoskatua; arabieraz: مِصريّون‎ Miṣriyyūn) Egiptoko kultura eta arabieraren bertoko aldaera ama hizkuntzatzat dutenak dira. Zentsu modernoan, Egiptoko herritarrak dira.
Egipton bertan bizi diren 88 milioi egiptoarrez gain, inguruko herrialdeetan diaspora ere badago. Biztanleriaren %90a musulmana eta %10a kristaua (%9a koptoa delarik) da.

## Erreferentziak

* ↑ القاهرة – واس. الاقتصادية : 91 مليون نسمة عدد سكان مصر منهم 8 ملايين بالخارج. Aleqt.com.
* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Lur entziklopedietatik hartua.
* ↑ Egypt. The CIA World Factbook. 2006.

## Kanpo estekak

* Datuak: Q1061510
* Multimedia: People of Egypt / Q1061510
# Egiptoar Eguzki Tenplua

Egiptoar Eguzki Tenplua Ra eguzki jainkoaren potentzia bizigarria erritualki irudikatzeko asmoarekin agertzen da, Heliopoliseko apaizen kontzepzio erlijiosoaren arabera.
Userkaf faraoiaren erregealdian, V. dinastiako lehen faraoia izan zena K. a. 2500 urtea ideologia erlijioso berri bat inposatzen da, Heliopoliseko kleroaren eguzki mistika, eta Menfiseko apaizen doktrina baztertzen da.
Erlijio honek, bere liturgia eskenaratzeko, beste arkeologia mota bat sortzen du: Eguzki Tenplua. Tenplu hauek, irekiak, laukiluze formako pilare baten inguruan antolatzen ziren, benben izeneko zutabea, gainean, piramidioi bat zuena, obeliskoen aurrekaria zena, hasierako zutabea zen Nuna sinbolizatuz, honen gainean, Eguzkia jartzen zelarik, eta, hauen aurretik eraikitako tenpluek ez bezala, ez zuen naos eso Sanctasanctorumik, jainkoaren irudia izango zuenik.

## Abu Gurab

Egiptoko dokumentuek sei eguzki tenplu aipatzen dituzte Abu Guraben, Abusirretik iparraldera, bosgarren dinastiatik datatuak daudenak. Bi baino ez daude identifikaturik. Userkafena eta Nyuserrarena, azken hau, hoberen kontserbatua dagoena delarik.

## Akhetaton

Akhetaton "Atonen ostertza", Akhenaton faraoiak sortutako egiptoar hiriburu berria izan zen. Tenpluak, bat Aton eguzki jainkoari eskainia, irekiak eraikitzen dira, Eguzkiaren izpi bizitzaileak sar daitezen.

## Kanpo estekak

* Datuak: Q919238
* Multimedia: Egyptian sun temples / Q919238
# Erick Mombaerts

Erick Mombaerts (1955eko apirilaren 21a - ) Frantziako futbolari ohia eta entrenatzailea da.
Entrenatzaile gisa Paris Saint-Germain FC, En Avant de Guingamp, Toulouse eta Yokohama F. Marinos taldeak zuzendu zituen.

## Kanpo estekak

* (Japonieraz) J.League Data Site
* Datuak: Q2385686
* Multimedia: Erick Mombaerts / Q2385686
# Ericlaxmanita

Ericlaxmanita mineral bat da.

## Ezaugarriak

Ericlaxmanita elementu kimiko mineralaren formula kimikoa hau da: ${\ce {Cu4O(AsO4)2}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Ericlaxmanite: Mineral information, data and localities.» www.mindat.org (Noiz kontsultatua: 12-05-2019).
# Ericssonita

Ericssonita silikato motako minerala da eta ericssonite taldearen kidea da.

## Ezaugarriak

Ericssonita silikato mineralaren formula kimikoa hau da: ${\ce {BaMn2+2Fe^{3+}(Si2O7)O(OH)}}$. ]]ren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Ericssonite: Mineral information, data and localities.» www.mindat.org (Noiz kontsultatua: 12-05-2019).
# Eridachtha

Eridachtha Lecithoceridae familiako tximeleta genero bat da. Bere espezie tipoa Eridachtha prolocha da.

## Espezieak

| Espeziea | Egoera |
| Eridachtha calamopis | daturik gabe |
| Eridachtha crossogramma | daturik gabe |
| Eridachtha guttifera | daturik gabe |
| Eridachtha hapalochra | daturik gabe |
| Eridachtha kasyella | daturik gabe |
| Eridachtha longicornella | daturik gabe |
| Eridachtha parvella | daturik gabe |
| Eridachtha phaeochlora | daturik gabe |
| Eridachtha prolocha | daturik gabe |

## Kanpo estekak

* Datuak: Q10273601
* Espezieak: Eridachtha
# Ericson (Nebraska)

Ericson Nebraskako herri bat da. Wheeler konderrian kokatua dago. 2010ean 92 biztanle zituen, 0,97 kilometro koadrotan banatuta.

## Ikus, gainera

* Wheeler konderria

## Kanpo estekak

* Datuak: Q2782751
* Multimedia: Ericson, Nebraska / Q2782751
# Ericrocis pintada

Ericrocis pintada erle espezie bat da, Ericrocis generoan eta Apidae familian.

## Erreferentziak

* ↑ «Ericrocis pintada» Encylopedia of Life.

## Kanpo estekak

* Datuak: Q2500184
* Multimedia: Ericrocis pintada / Q2500184
# Erresuma Batuko Legebiltzarra

Britainia Handia eta Ipar Irlandako Erresuma Batuko Legebiltzarra, Erresuma Batuko eta Itsasoaz Harandiko Britainiar Lurraldeetan (horiek subirautza parlamentarioa baino ez dute) gorengo instituzio legegilea da. Haren buru Subiraua da. Biganberaduna da: Goi Ganbera bat (Lorden Ganbera) eta Behe Ganbera (Komunen Ganbera).
Lorden Ganberak bi partaide mota ditu: Lord Izpiritualak (Ingalaterrako Elizako klero nagusiak) eta Lord Iragankorrak (nobleziakoak). Ganbera horretako partaideak nobleziak aukeratzen ditu. Lehen, oinordekotza eskubidea zuten, baina egun, oinordekotzako bi postu baino ez daude. Beste alde batetik, Komunen Ganberako partaideak demokratikoki aukeratzen dira. Lorden Ganbera eta Komunen Ganbera —Legebiltzarreko Ganberak— gela banatan biltzen dira Westminster jauregian, Londresen, zehazki, Westminster Hiria izeneko udalerri eta hirian. Konstituzio konbentzio bidez, gobernu ministro guztiak Lorden Ganberak edo Komunen Ganberak aukeratzen ditu.
Legebiltzarra Subiraua aholkatzen zuen antzinako kontziliotik abiatuta garatu zen. Teorian, boterea ez da Legebiltzarrarena, Erreginarena (Queen in Parliament) edo Erregearena (King in Parliament) baizik. Sarri, Erreginak autoritate subiraua duela esaten da, baina eztabaidagarria da. Gaur egun, errege boterea Komunen Ganberako hauteskunde demokratikoetan dago. Subirauak irudi apaingarriarena baino ez du egiten, eta Lorden Ganberako botereak oso mugatuta daude.
Britainiar Legebiltzarra sarri "Legebiltzarren Ama" deitua da, nazio askotako botere legegileek, bereziki Commonwealthekoek eredu hori hartu baitute, baina John Brighten esaldi bat da: hark 1865eko urtarrilaren 18an "Ingalaterra Legebiltzarren Ama dela" azpimarratu zuen, legebiltzar gobernua hasi zuen herrialde batean boto eskubiderako eskariak babestearen testuinguruan.

## Kanpo estekak

* Datuak: Q11010
* Multimedia: Parliament of the United Kingdom / Q11010